Euclides
Vide etiam paginam discretivam: Euclides (discretiva). Euclides Alexandrinus (Graece Εὐκλείδης) est clarissimus mathematicus antiquus, qui saeculo quarto a.C.n. Alexandriae, Ptolemaeo I regnante (304–293 a.C.n.), floruit. Plurimum innotuit opere magno, quod Elementa (Στοιχεῖα) inscribitur. Hoc opus in tredecim consistit libris, quorum primi quattuor theoremata geometriae planae, libri quinti et sexti theoriam proportionum(en), libri septemi usque ad nonum theoriam arithmeticam per formas geometricas descriptam, ultimi denique tres libri geometriam solidam(en) tractant.